Amb tu, #totanirabe | Formació i Treball
A la Fundació Formació i Treball oferim suport alimentari a col·lectius en risc d’exclusió social. La crisi sanitària de la COVID 19 està agreujant la situació de les persones més vulnerables i afecta progressivament a més persones que veuen reduïts els seus recursos econòmics.
Actualment atenem a 1.291 persones cada setmana amb el lliurament d’àpats i lots de menjar fresc. Ho hem fet gràcies als equips de la fundació que segueixen treballant dia a dia i a la col·laboració de 61 empreses i 73 donacions dels sectors de la restauració i de la producció i la distribució d’aliments.
Volem mantenir el nostre compromís d’atenció a les persones i continuar amb els serveis essencials en aquest moment d’emergència sociosanitària.
Ara més que mai, necessitem treballar conjuntament.
També necessitem roba de talles grans (XL i XXL): samarretes, jerseis, dessuadores, tovalloles, mantes, pantalons, xandalls. Hem lliurat roba a quasi 500 persones. La roba s’hauria d’entregar de 8:00h a 15:00 a la nostra seu a Ramon Llull, 430-438 | 08930 Sant Adrià de Besòs
Si sou una empresa podeu fer un donatiu d’aliments o de roba contactant amb donacions@formacioitreball.org o al telèfon 608 66 36 53.
Particulars i empreses podeu fer una aportació econòmica a través del següent compte bancari: ES82 2100 5000 5302 0006 8479